Bifenilo

Bifeniloa konposatu organiko heteroziklikoa da, C12H10 formula duena eta lotura kobalentez lotutako bi bentzeno-eraztunez osatuta. Solido kolorgea edo horixka da, da, usain atseginekoa. Naturan ikatz-mundrunean, petrolioan eta gas naturalean aurkitzen da. Uretan disolbaezina da baina disolbagarria disolbatzaile organiko ohikoenetan.

 Sintesia 
Bifeniloa ikatz-mundurnetik, petroliotik eta gas naturaletik destilazioz lor daiteke. Alabaina industrian bi sintesibide ere baliatzen dira.

Toluenoaren desalkilazioaren albo-produktu gisa lortzen da:

C6H5CH3 + C6H6  →  C6H5−C6H5 + CH4

Bentzenoaren oxigeno bidezko deshidrogenazioz ere presta daiteke:

2 C6H6 + ½ O2  →  C6H5−C6H5 + H2O

 Erabilera 
Bifeniloak lizunak eta onddoak haztea eragozten du, eta horregatik kontserbagarri gisa (E230) erabiltzen da beste kontsebagarri batzuekin batera), batez ere garraioan zitrikoak kontserbatzeko. Europar Batasunean ez da elikagai-gehigarri gisa onartzen.

Bifenilo polikloratuak (PCB) ekoizteko lehengal gisa baliatu zen bifeniloa, lehen asko erabiltzen baitziren fluido dielektriko eta bero-transferentziarako agente gisa.

 Erreferentziak 

 Kanpo estekak 

Kategoria:Hidrokarburo aromatikoak
Kategoria:Kontserbagarriak
Kategoria:Fenil konposatuak